
Europos Parlamentas,
–	atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C10‑0220/2025),
–	atsižvelgdamas į Darbo tvarkos taisyklių 133 straipsnį,
–	atsižvelgdamas į Biudžeto kontrolės komiteto pranešimą (A10-0219/2025),
A.	kadangi 2025 m. rugsėjo 29 d. laišku Taryba konsultavosi su Parlamentu dėl Pierre’o Moscovici skyrimo Audito Rūmų nariu;
B.	kadangi Biudžeto kontrolės komitetas įvertino Pierre’o Moscovici kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus; kadangi atlikdamas šį vertinimą komitetas gavo Pierre’o Moscovici gyvenimo aprašymą ir atsakymus į jam raštu pateiktus klausimus;
C.	kadangi 2025 m. lapkričio 5 d. šis komitetas surengė Pierre’o Moscovici klausymą, per kurį jis pasakė įžanginę kalbą ir atsakė į komiteto narių klausimus;
1.	teikia teigiamą nuomonę dėl Tarybos pasiūlymo paskirti Pierre’ą Moscovici Audito Rūmų nariu;
2.	paveda Pirmininkei perduoti šį sprendimą Tarybai ir pateikti susipažinti Audito Rūmams, kitoms Europos Sąjungos institucijoms ir valstybių narių audito institucijoms.

